Diari Oficial de la Generalitat Valenciana


Sumari del DOGV 3280, del 07-07-1998 (1998/5030)

Expedient número 03/RG/I/49/89. Notificació de resolució.
---------------------------------------------------------

### Dades del document

Número de DOGV
:   3280

Data del DOGV
:   07-07-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/5030


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número 03/RG/I/49/89. Notificació de resolució. [1998/A5030]
  
D'acord amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a la notificació de la resolució del recurs ordinari amb número de referència interna R.251/97 a Sobri, SA.
  
«Examinats els recursos ordinaris formulats pel senyor Juan Manuel Cánovas Martínez i el senyor Cayetano Oliver Ferrández, contra la resolució del Servei Territorial d'Arquitectura i Habitatge d'Alacant, en l'expedient de construcció número 03/RG/I/49/89.
  
Antecedents de fet
  
Primer
  
El senyor Joaquín Castillo, propietari de l'habitatge de protecció oficial situat a Albatera, carrer de Lope de Vega número 33, va presentar denúncia davant el Servei Territorial d'Arquitectura i Habitatge d'Alacant per deficiències constructives al mencionat immoble, i es va acordar la incoació d'expedient sancionador contra la promotora Sobri, SA, i els facultatius de l'obra, amb trasllat del corresponent plec de càrrecs, al qual van presentar al·legacions en el sentit que consta en les diligències.
  
Segon
  
El cap del Servei Territorial d'Arquitectura i Habitatge d'Alacant va dictar resolució, en la qual, entenent provada la comissió d'una infracció molt greu de l'article 153.C.6 del Reglament d'Habitatges de Protecció Oficial (R. HPO), en relació amb l'article 111 del mateix cos legal per part dels expedientats, va acordar requerir solidàriament aquests per a la reparació de les deficiències descrites en el plec de càrrecs.
  
Tercer
  
Contra aquesta resolució interposen recursos ordinaris el senyor Juan Manuel Cánovas Martínez i el senyor Cayetano Oliver Ferrández, amb les al·legacions que consten en aquests i que ací es reprodueixen per agilitar el procés.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú (LRJAP i PAC), com pel que estableix el Decret 65/1991, de 15 d'abril, del Consell de la Generalitat Valenciana (DOGV núm. 1.547, de 21 de maig).
  
Segon
  
El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
Tercer
  
Interposen recurs ordinari l'aparellador, Manuel Cánovas Martínez, i l'arquitecte, Cayetano Oliver Fernández. El primer al·lega la nul·litat d'actuacions per no haver-se practicat la prova sol·licitada, per no haver-se dictat la preceptiva proposta de resolució; vulneració de les normes substantives per haver-se aplicat l'article 153.C.6 del R. HPO sense haver-se depurat responsabilitats, i per infracció del que disposa l'article 111 del citat reglament de HPO. Així mateix, l'arquitecte recurrent al·lega que la resolució és errònia i no ajustada a dret per aplicació indeguda de l'article 111 al·ludit del R. HPO.
  
Quant a la qüestió formal plantejada, en l'expedient sancionador no consta que s'haja dut a terme el tràmit necessari de la proposta de resolució, segons estableix l'article 84 de la Llei 30/1992, de 26 de novembre, i l'article 18 del Reial Decret 1.398/1993, de 4 d'agost, cosa que ja implicaria la nul·litat d'actuacions i la retroacció de l'expedient al moment anterior en què s'hauria d'haver efectuat. No obstant això i independentment, s'ha produït l'errònia aplicació de l'article 111 del R. HPO, pel que fa al tenor de la dita norma, que estableix solament per al promotor l'obligació de reparar les deficiències constructives aparegudes en l'immoble en el transcurs dels cinc anys següents a la data de qualificació definitiva, i s'ha acordat respecte dels facultatius i promotora.
  
Consta, per altra part, en les diligències un informe del perit del Servei Territorial de data 10 de febrer de 1997, en el qual es fa constar que no es poden determinar les causes de les esquerdes i fissures, i és impossible per tant provar la culpabilitat o negligència dels intervinents en l'obra. En conseqüència, seria ineficaç i inadequat acordar la retroacció de l'expedient, però sí que pertoca mantenir l'ordre d'obres exclusivament respecte del promotor a tenor del citat article 111 del R. HPO, i arxivar l'expedient respecte dels facultatius imputats.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i altra legislació de general i pertinent aplicació, i de conformitat amb la proposta de resolució de la Divisió de Promoció Privada, resolc:
  
Estimar els recursos ordinaris formulats pel senyor Juan Manuel Cánovas Martínez i el senyor Cayetano Oliver Ferrández, contra Resolució de data 10 de febrer de 1997, del Servei Territorial d'Arquitectura i Habitatge d'Alacant, i revocar aquesta, mantenint l'ordre d'obres al promotor Sobri SA.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta.
  
Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició d'aquest. Tot això de conformitat amb el que disposen els articles 57.2.f (en relació amb la disposició addicional onzena de la LRJAP i PAC) i article 58 de la Llei de 27 de desembre de 1956, Reguladora de la Jurisdicció Contenciosa Administrativa; com també l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que puga interposar qualsevol altre recurs que estime oportú.